"Im Anfang schuf Gott den Himmel und die Erde. Die Erde war aber wüst und öde, und Finsternis lag auf der Urflut, und er Geist Gottes schwebte über den Wassern. Und  Gott sprach es werde Licht! Und es ward Licht. ... Und Gott sah alles an, was er gemacht hatte, und siehe, es war sehr gut. Und es ward Abend und es ward Morgen: der sechste Tag.  Also wurde vollendet der Himmel und die Erde mit ihrem ganzen Heer. Und Gott vollendete an siebten Tag sein Werk, dass er gemacht hatte. ... Dies ist die Entstehung des Himmels und der Erde, als sie geschaffen wurden."    Das mag ja de meiste vo öich bekannt vor cho. Wenn ihr im Religions-Unterricht ufpasst höit.  Jitze das d Wält nid in sächs Tag, vor etwa 6000 Jahre, gmacht isch worde, dürft ja de Meiste vo üns bekannt si. Für dä Fehler ir Bible gits mire Meinig nach 2 Lösige:    1. Hmmm... Verdammti Mänschheit! Cha nid emal Gottesbuech richtig witerleite! Wir Sünder!    oder    2. Z ganze isch ja sowieso es Märli (mini preferierti Variante)    Jitze es giht eifach Lüt wo sich mit aller Kraft a die Gott gegäbeni Lösing kralle, ganz egaaaaaaal obs Wisseschaftlich bewise isch das  d Ärde x-millione Jahr alt isch. Aber, das isch ja nume a chlini Mehrheit oder?    Falsch. Emel nid in Nordamerika. Lut enera Umfrage vo CBS, gloube 55% vo de Amerikaner dass Gott d'Wält kreiert het. Nume 13 % (!) gäbe em Darwin (dä Type wo d Theorie vor Evolution usebracht het) rächt. Und unter däne 55 % si gebildeti und intelligänti Lüt! Da chönnti eifach chise umes a chlei unschön z Usdrucke!!! I ha a chlei uf www.answersingenesis.org gsurft... wenir glängwilet sit u lust höi öich z Ufrege, de psuechtet di Site doch amal. Es isch scho fasch a Kunst wie die Lüt es verstöh sämtlichi Wüsseschaftlichi Theorie und Entdeckige z umdrähe um ihri biblischi Schöpfig z grächtfertige. I eim Text uf däre Site wird d Evolutions-Theorie als Lügi dargstellt. Unter anderem wird gseit das dr Issac Newton o nid drah gloubt het. Das aber 1. D Evolutions Theorie denn zimlich neu isch ufcho u no rächt wenig drüber undersuecht isch worde, verliert me kes Word u 2. Dr Newton het o sini sprezielli Site cha. Obwohl är eigentlich as Mathematiker isch in errinerige blibe het är die meisti Zyt mit Alchemie verbracht. A Analyse vonere Haarsträhne wo me gmacht het i de 70 Jahr het äre gäh dass 40 mal meh Quecksilber i sim Körper isch gsi als inere durchschnittliche Person (zur Errinerig: Quecksilber isch giftig). Also cha me doch dr Newton, minere Meinig nah, nid als Argument gäge d Evolution bruche! Das bispiel isch eine vom "verdrähte" uf däre Site won iech ohni Hilf ha chönne erkenne. Was findet me de alles für erfundeni und erlogeni Sache we me i Chemie/Physik etc. usbildet isch???    Z ganze bringt me eifach zum Schudere. Wie chame nume so blöd u vorallem so ignorant si? Weni söttigi Sache läse de verliereni eifach Verständnis über d Mänschheit...